ทั่วโลกแห่จองซื้อหุ้น IPO “แอนท์กรุ๊ป” เตรียมทาบรัศมี “เจพี มอร์แกน” - FINNOMENA
“แอนท์กรุ๊ป” ในเครืออาลีบาบา จ่อปิดจองหุ้นไอพีโอฮ่องกงก่อนกำหนด หลังนักลงทุนแห่จองซื้อถล่มทลาย
28 ต.ค. 2563

“แอนท์กรุ๊ป” ในเครืออาลีบาบา จ่อปิดจองหุ้นไอพีโอฮ่องกงก่อนกำหนด หลังนักลงทุนแห่จองซื้อถล่มทลาย ซึ่งยอดจองซื้อหุ้นไอพีโอในตลาดหลักทรัพย์ฮ่องกง เข้ามาจำนวนมากเกินกว่าที่กำหนดไว้ 1.724 หมื่นล้านดอลลาร์สหรัฐในเวลาอันรวดเร็ว
โดยตามแผนแอนท์ กรุ๊ป คาดว่าจะสามารถระดมทุนสูง 3.45 หมื่นล้านดอลลาร์ ซึ่งถือเป็นการทำ IPO มูลค่าสูงที่สุดของโลก โดยสามารถทำลายสถิติเดิมที่บริษัทซาอุดี อารามโคทำไว้ก่อนหน้านี้ที่ระดับ 2.9 หมื่นล้านดอลลาร์
นอกจากนี้แอนท์กรุ๊ประบุว่ามีนักลงทุนสนใจจองซื้อหุ้นที่ตลาดหลักทรัพย์เซี่ยงไฮ้ถึง 7.6 หมื่นล้านหุ้น มากกว่าที่ทางบริษัทตั้งเป้าไว้ 284 เท่า
ทั้งนี้หลังเข้าจดทะเบียนในตลาดหลักทรัพย์เซี่ยงไฮ้ และฮ่องกง มูลค่า “แอนท์กรุ๊ป” จะอยู่ที่ 3.15 แสนล้านดอลลาร์สหรัฐ ซึ่งจะมีมูลค่าเท่ากับบริษัทการเงินยักษ์ใหญ่เจพี มอร์แกน เชส และมากกว่าบริษัทโกล์ดแมน แซค กรุ๊ป ถึง 4 เท่า
ที่มา : https://www.prachachat.net/world-news/news-545095
แท็ก:
แชร์บทความ: